gl gl fr fr fr uk id gl gl gl gl gl gl gl gl gl gl gl gl gl es gl gl gl gl gl gl gl gl hu gl en en es es en en en gl gl gl gl
ARDO SE ELA ARDE – MÚSICA, POESÍA E PERFORMANCE EN AIRE CENTRO DE ARTE – Aire centro de Arte
ARDO SE ELA ARDE – MÚSICA, POESÍA E PERFORMANCE EN AIRE CENTRO DE ARTE
ARDO SE ELA ARDE – MÚSICA, POESÍA E PERFORMANCE EN AIRE CENTRO DE ARTE
febrero 5, 2019adminEventosAire centro de Arte, Carmen Conde, Migui Carballido, música, Neves Seara, performance, Poesía, Santiago de Compostela, Zeltia Kúzlo Duše
“Moita xente pequena en moitos sitios pequenos, facendo cousas pequenas, poden cambiar o mundo”, Eduardo Galeano.
O próximo venres 22 de febreiro ás 21h, Aire centro de Arte presenta Ardo se ela arde, unha mostra de música, poesía e performance das mans dos músicos Zeltia Kúzlo Duše e Migui Carballido (IreVire), a poetisa Carmen Conde e a artista Neves Seara.
Ardo se ela arde é unha proposta de gran compromiso social. As artistas, xente sensible, creativa e loitadora, dende a súas expresións diferentes, crearán unha performance reivindicativa dende a creatividade e o amor polo noso e a nosa terra. Nela expresarán unha raiba contra a violencia desta sociedade contra as mulleres, a natureza e os grupos sociais en situación de exclusión.
Xuntos, creando, pretenden expresarse e facer rede para que un a un poidamos continuar o cambio e sosternos mutuamente.
Este é un berro, e tamén un cántico a esperanza e á forza colectiva.
Neves Seara  é licenciada en Belas Artes pola UEM (Madrid) coa especialización en Escenografía. Tamén especializouse en Museografía pola USC. Traballa como artista plástica e performer ao mesmo tempo que dirixe Aire centro de Arte en Santiago de Compostela. Levou a cabo actividades de didáctica cultural e artística en institucións diversas como o CGAC ou a Fundación Granell. Realizou diversas exposicións, tanto individuais como colectivas, en galerías, espazos e feiras tanto nacionais como internacionais. Gañadora de premios relacionados coa creación artística, tamén fixo intervencións públicas  e performances, con 15 anos de traxectoria realizando accións.
Carmen Conde é licenciada en Filoloxía Hispánica pola USC e diplomada en Dramaturxia pola ENERC (Bos Aires). Autora de relatos breves para nenos e adultos, humorista de comedia unipersonal, guionista e dramaturga, foi tamén organizadora do micro aberto e do laboratorio de creación Serpes na Cachola e imparte obradoiros relacionados coa narración. Foi Gañadora do Slam de Poesía Oral Zona Norte en Bos Aires en 2015 e da I Edición do Slam Poetry Compostela en 2018.
Zeltia Kúzlo Duše (“a maxia da ialma” en polaco”), é unha formación de Zeltia Acuña que nos fala de soños a través dunha melodía intensa de querer vivir. Zeltia é música con formación en Violín polo Conservatorio Profesional de Música de Pontevedra, así como de forma autodidacta en Canto e Guitarra; con 23 anos marcha a Galway, Irlanda, onde coñece a arte cultural da cidade e comeza a organizar micros abertos. Como compositora, na súa vida hai un tema claro: “a natureza como curación”. Xunto con Migui Carballido ao bohdran, crean IreVire, onde atopamos composicións sobre os temas do ser humano: amor, soidade, frustración, loita e fe.
Por favor seguenos e comparte:
Leave Comment Cancelar respuesta
Tu dirección de correo electrónico no será publicada. Los campos obligatorios están marcados con *
Leave this field empty
Developed by Think Up Themes Ltd. Powered by Wordpress.
ARTE PARA CRIANZAS 2022-2023